
Eiropas Parlaments,
–	ņemot vērā Komisijas priekšlikumu Eiropas Parlamentam un Padomei (COM(2023)0338),
–	ņemot vērā Līguma par Eiropas Savienības darbību 294. panta 2. punktu, 212. pantu un 322. panta 1. punktu, saskaņā ar kuriem Komisija tam ir iesniegusi priekšlikumu (C9‑0210/2023),
–	ņemot vērā Līguma par Eiropas Savienības darbību 294. panta 3. punktu,
–	ņemot vērā provizorisko vienošanos, ko atbildīgās komitejas apstiprināja saskaņā ar Reglamenta 74. panta 4. punktu, un Padomes pārstāvja 2024. gada 14. februāra vēstulē pausto apņemšanos apstiprināt Parlamenta nostāju saskaņā ar Līguma par Eiropas Savienības darbību 294. panta 4. punktu,
–	ņemot vērā Reglamenta 59. pantu, 
–	ņemot vērā Ārlietu komitejas un Budžeta komitejas kopīgās apspriedes saskaņā ar Reglamenta 58. pantu,
–	ņemot vērā Budžeta kontroles komitejas un Lauksaimniecības un lauku attīstības komitejas vēstules,
–	ņemot vērā Ārlietu komitejas un Budžeta komitejas ziņojumu (A9‑0286/2023),
1.	pieņem pirmajā lasījumā turpmāk izklāstīto nostāju[footnoteRef:1]; [1:  	Ar šo nostāju aizstāj 2023. gada 17. oktobrí pieņemtos grozījumus (Pieņemtie teksti, P9_TA(2023)0363).] 

2.	apstiprina Eiropas Parlamenta un Padomes kopīgo paziņojumu, kas pievienots šai rezolūcijai un kas tiks publicēts Eiropas Savienības Oficiālā Vēstneša C sērijā;
3.	apstiprina Eiropas Parlamenta, Padomes un Komisijas kopīgo paziņojumu, kas pievienots šai rezolūcijai un kas tiks publicēts Eiropas Savienības Oficiālā Vēstneša C sērijā;
4.	prasa Komisijai priekšlikumu Parlamentam iesniegt vēlreiz, ja tā savu priekšlikumu aizstāj, būtiski groza vai ir paredzējusi to būtiski grozīt;
5.	uzdod priekšsēdētājai Parlamenta nostāju nosūtīt Padomei, Komisijai un dalībvalstu parlamentiem.

P9_TC1-COD(2023)0200
Eiropas Parlamenta nostāja, pieņemta pirmajā lasījumā 2024. gada 27. februārī, lai pieņemtu Eiropas Parlamenta un Padomes Regulu (ES) 2024/..., ar ko izveido Ukrainas mehānismu
(Tā kā starp Parlamentu un Padomi tika panākta vienošanās, Parlamenta nostāja atbilst galīgajam tiesību aktam Regulai (ES) 2024/792.)


NORMATĪVĀS REZOLŪCIJAS PIELIKUMS
Eiropas Parlamenta un Padomes kopīgais paziņojums par attiecīgo Ukrainas mehānismam[footnoteRef:2] paredzēto budžeta nomenklatūru [2:  	Eiropas Parlamenta un Padomes Regula (ES) 2024/792 (2024. gada 29. februāris), ar ko izveido Ukrainas mehānismu (OV L, 2024/792, 29.2.2024., ELI: http://data.europa.eu/eli/reg/2024/792/oj).] 

Neskarot budžeta lēmējinstitūcijas prerogatīvas ikgadējās budžeta procedūras ietvaros un Komisijas pilnvaras izstrādāt budžeta projektu, Eiropas Parlaments un Padome aicina Komisiju ierosināt izveidot vismaz vienu budžeta pozīciju Ukrainas mehānisma I pīlāram, divas budžeta pozīcijas II pīlārā, tostarp uzkrājumiem kopējā uzkrājumu fondā Ukrainas garantijai, kas izveidota saskaņā ar Ukrainas mehānisma regulas IV nodaļu, trīs budžeta pozīcijas III pīlārā Savienības pievienošanās palīdzībai un citiem pasākumiem, aizņēmumu izmaksu subsīdijām un uzkrājumiem kopējā uzkrājumu fondā (iepriekšējie instrumenti), kā arī īpašu budžeta pozīciju tehniskās un administratīvās palīdzības izdevumiem mehānisma īstenošanai.
Eiropas Parlamenta, Padomes un Komisijas kopīgais paziņojums par Ukrainas mehānisma[footnoteRef:3] ārkārtas raksturu [3:  	Eiropas Parlamenta un Padomes Regula (ES) 2024/792 (2024. gada 29. februāris), ar ko izveido Ukrainas mehānismu (OV L, 2024/792, 29.2.2024., ELI: http://data.europa.eu/eli/reg/2024/792/oj).] 

Eiropas Parlaments, Padome un Komisija ir vienisprātis, ka Ukrainas mehānisms ir ārkārtējs vidēja termiņa instruments, kuram ir ļoti svarīga ģeopolitiska nozīme un kurš ir pielāgots nenoteiktībai un bezprecedenta izaicinājumiem saistībā ar atbalsta sniegšanu valstij, kurā notiek karš, kam ir tieša ietekme uz Savienības drošību. Tādēļ Ukrainas mehānisms nodrošina līdzsvaru starp Savienības reakcijas elastību un plānojamību nolūkā novērst Ukrainas finansējuma trūkumu un apmierināt atveseļošanas, rekonstrukcijas un modernizācijas vajadzības, vienlaikus atbalstot Ukrainas reformu centienus saistībā ar tās ceļu uz pievienošanos Savienībai. Apstiprinātie Ukrainas mehānisma mērķi, finansēšanas un pārvaldības kārtība atbilst ārkārtas un specifiskajai situācijai un izaicinājumiem, saistībā ar kuriem šis konkrētais mehānisms ir pieņemts. 
[bookmark: _GoBack]Tāpēc šis Ukrainai paredzētais risinājums nebūtu jāuzskata par precedentu turpmākiem instrumentiem ekonomiskās palīdzības sniegšanai trešām valstīm.

